ToekomsVenster: Die derde gawe wat onthul of openbaarhttps://rak2.spens.co.za/radio/2016/424.mp3 Argieffoto. Lees 1 Korintiërs 12:10 Ons leef in ’n samelewing met baie verdraagsaamheid jeens bose invloede. Paulus se optrede van destyds sal wenkbroue laat lig en dalk selfs tot ’n hofsaak lei. Ons kan dalk nie so radikaal optree soos Paulus nie, maar ons het ook nodig om altyd in gedagte te hou dat die Bose ons ondergang en vernietiging in gedagte het. Alhoewel ons baie genade met mense het, mag en moet ons ferm optree teen enige bose mag wat die vooruitgang van die evangelie wil verhinder. Jakobus het ons mos eeue gelede al daarop gewys dat wanneer ons die duiwel weerstaan, hy van ons af sal wegvlug! Gebed Heilige Gees, baie dankie vir die gawe van onderskeiding van geeste. Help my om te kan onderskei wanneer bose magte opereer, sodat niks my verhinder om U werk te doen nie.